Downloaded from YTS.MX
Official YIFY movies site: YTS.MX
Многупати си велев дека сум голема среќница што си покрај мене.
Љубезен и внимателен човек кому целосно му верував.
Како може совршениот човек да стигне до ова?
Како можеше вака да ме изневериш?
Како можеше да ги донесеш тие непознати мажи во мојата спална?
Следно, одиме во Франција.
Ве предупредуваме, ова е многу потресна сторија.
71-годишен маж признал дека ја дрогирал и силувал жена му
во период од 10 години.
Канел и други мажи да ѝ го прават истото.
Овој случај го привлече вниманието на целиот свет.
Никогаш не сме виделе нешто слично досега.
Многумина сега се прашуваат како толку страшно сексуално насилство
можело да се случи во толку голем размер?
Со години успевал да ги манипулира сите околу себе
без тие да имаат каква било претстава што се случува.
Има околу 72 мажи, но не можат да ги идентификуваат сите.
Кои се тие мажи?
Поголемиот дел од обвинетите уште негираат одговорност.
Не ми кажа дека ќе ја дрогира жена му.
Не знам за другите, но јас не сум монструм.
Остатокот од судницата замре во целосна тишина
кога Жизел Пелико кажа дека сака
директно да му се обрати на бившиот сопруг.
СЛУЧАЈОТ НА СИЛУВАЊЕ ПЕЛИКО Градот на суд
Емисијата вклучува аудиосведочења прочитани од актер
Сите тие се исечоци од судски изјави
Провинција Авињон
Септември 2024 г.
Сум известувала за многу судски случаи на силување.
Обично има еден обвинет и една жртва
и во судница нема скоро никој.
Судницата беше преполна.
Многу работи се необични во врска со ова судење.
Одзади имате новинари и еден куп адвокати
и бројни обвинети од сите страни.
Тоа не сум го видела досега.
Не сум била во судница каде сум била опкружена со обвинети.
Особено кога се работи за толку деликатен случај.
Во септември 2024 г. почна судење кое го шокира светот.
Во средиштето беше 72-годишната Жизел Пелико.
Нејзиниот сопруг Доминик призна дека ја дрогирал и силувал
скоро една деценија.
Покрај него стоеја уште 50 мажи,
обвинети за силување или сексуален напад на онесвестената Жизел
додека Доминик ги снимал. Сите се прогласени за виновни.
Некои признаа силување и се изјаснија како виновни.
Други рекоа дека биле измамени
и дека биле изманипулирани од Доминик Пелико
да веруваат дека тоа било дел од сексуална игра.
Некои рекоа дека не излегле од дома тој ден
со намера да силуваат жена и затоа не биле силувачи.
И покрај видеодоказите против нив,
нивото на негирање е потпомогнато
од постојниот француски закон за силување,
каде не се спомнува зборот "согласност".
Многумина од нив ја користат одбраната
со аргумент дека не отишле таму
со намера да ја силуваат, туку за секс во тројка.
Главните судии ги прашаа сите тие обвинети
дали разговарале со неа
и дали во некој момент добиле согласност од неа?
И сите одговорија дека не разговарале со неа
и дека не добиле согласност од неа.
Мислам дека долгорочна последица од ова
ќе бидат разговорите во Франција и низ целиот свет
каде ќе се прашуваме како стигнавме до тука.
Луѓето почнаа да се прашуваат колку навистина е врежана
оваа мизогинија во француската култура.
Светот посматраше додека во период од неколку недели
Жизел Пелико стана култна личност.
Нејзиниот став ги истакна проблемите со срам, согласност
и сексуално насилство.
Ми велат дека сум храбра.
Им велам дека тоа не е храброст,
туку волја и решителност да се смени општеството.
Кога гледате слики од судницата и надвор, мора да запомните
дека секој ден Жизел Пелико поминува покрај мажите
кои се обвинети дека ја силувале.
Носат качулки, маски и балаклави и
ги покриваат лицата колку што можат за да го скријат идентитетот.
А потоа ја имате оваа жена која поминува покрај нив
и влегува во судницата со аплауз од јавноста.
Секој ден мора да најде сила да се соочи со нив.
Луѓето од целиот свет ѝ дадоа поддршка на Жизел Пелико.
Од пораки испишани на ѕидови близу судот,
до масовни протести на илјадници луѓе во голем број градови.
Ова е приказна за очигледно домашно насилство
со силување, каде се вклучени и непознати лица.
Ужасот од тоа, соживувањето со Жизел Пелико,
и секако, нејзината многу храбра и ретка одлука
судењето да биде јавно...
Бидејќи го направи тоа,
затоа ова сега е глобална сторија.
Провинција Мазан
Сторијата можеби стана глобална,
ниедно место не беше толку потресено како Мазан,
мало средновековно село на 34 км североисточно од Авињон
со население од нешто над 6000 луѓе.
Тука живеело семејството Пелико.
И тука Жизел претрпела години и години злоупотреба.
Тоа е мирно гратче кое беше уништено од овој случај
зашто сега луѓето го поистоветуваат Мазан со случаите на силување.
На луѓето им е смачено да слушаат за случајот.
Не им е баш најјасно зошто луѓето го поврзуваат името на градот
каде уживаат во животот со овој случај на силување.
Мештаните ја имаат видено сторијата именувана како "Аферата Мазан"
во француските вести.
Името на нивниот дом стана нераскинливо поврзано со судењето
и распослано по насловните страници.
Оваа сторија нѐ погоди како метеор, како метеорит
зашто никој не можеше да помисли или да замисли вакво нешто.
Една од мештаните е Марион,
која раководи со центар за жртви на сексуално насилство.
Одеднаш мирното селце беше видено од целиот свет.
Медиуми од целиот свет дојдоа да ги анализираат,
а во вака мало село не сме спремни на тоа.
Се јавуваат фрустрации зашто целото село е оцрнето,
а само тројца обвинети, меѓу кои и Доминик Пелико,
се од Мазан.
Повеќето од осомничените живеат во радиус од 65 км.
Но постои и тензија и сомнежи.
Иако полицијата идентификуваше 50 од мажите
кои ги снимал Доминик Пелико,
уште 22 осомничени уште се на слобода.
Згора на тоа, ова е село кое е традиционално и патријархално.
Ваков случај, кој вклучува злоупотреба, силување
и сексуалност е табу.
Не е нешто за што зборуваме.
Без оглед на тоа каде се одвивале злочините,
многумина се прашуваат како воопшто можеле да се случат.
Провинција Карпентрас
Супермаркет Е. Леклер 12 септември 2020 г.
Најстрашно од сѐ е тоа што сѐ се дозна случајно.
Сѐ почна кога вработен во обезбедување го фатил Доминик
како слика жена под здолништето во супермаркет во Карпентрас.
Ве сликаше со мобилниот. Ве снимаше под фустанот.
Самото видео што Доминик го направил под здолништето на жената е објавено
и му се гледа лицето со маска против КОВИД.
А камерата суптилно му паѓа накај здолништето.
Потоа му приоѓа вработен од обезбедувањето.
Ве сликаше со мобилниот. Ве снимаше под фустанот.
- Не, не. - Да. Ќе го пријавите?
Ве снимаше под фустанот со телефонот! Ќе го пријавите?
- Четири луѓе. - Вистина?
Не се зафркавам. Го следиме со камера. Четири луѓе досега.
Ајде во полиција.
Кога го фатиле, тоа е поради немарна грешка
на некој кој внимателно се трудел да ја скрие својата перверзија.
Скоро како да имал нескротлива желба да ја слика жената под здолништето.
Аман! Требаше да ги најдеме другите три.
Одвратен сте! Гадост!
Тоа е најстрашно во овој случај.
Знаеме дека постојат многу случаи на "помали" сексуални злочини
како сликање под здолниште кои не се истражуваат соодветно.
Само затоа што полицијата реагирала,
ги откриле размерите на тоа што се случувало.
Во разговорот со полицијата, Доминик тврдел дека добил нагони
зашто жена му не била дома еден месец.
Рекол дека тоа не е нешто типично за него.
Доминик Пелико ја седнал и почнал да плаче
и ѝ рекол дека направил голема грешка.
Ѝ рекол дека направил нешто многу глупаво.
Дека го фатиле како слика женски меѓуножја под здолништата.
Таа застанала на момент, размислила.
Заедно се повеќе од 40 години.
Знае дека може да му прости,
но рекла дека ќе мора да ѝ се извини на жената.
И дека ако тоа му се повтори, ќе го остави.
Се извинил, рекол дека веќе нема да се повтори.
Во тој момент, таа немала претстава за обемот на злоупотреба
која тој ја извршил во последните 10 години.
Во 50 години заеднички живот,
никогаш немаше направено ниеден вулгарен гест.
Му реков дека овојпат ќе му простам,
но не и следниот пат.
12 септември 2020 г.
Ве сликаше со мобилниот. Ве снимаше под фустанот.
Во септември 2020 г.,
вработен во обезбедувањето го сопрел Доминик Пелико
поради сликање жени под здолниште во супермаркет.
Инспирирани од закони воведени во В. Британија,
тој чин е прогласен за незаконски во Франција во 2018 г.
Вработениот во обезбедувањето игра важна улога во приказната
зашто да не инсистирал жената која била снимана без знаење
да го пријави и да отиде во полиција,
можеби немала да го направи тоа.
Можеби ќе помислела дека е чудак
и само ќе отишла дома и ќе заборавела на тој инцидент.
Право во полиција сега! Вие останете тука, не мрдајте!
Госпоѓо, очекувам да поднесете пријава.
Но во француските медиуми се појави видео од тој ден
каде јасно се слуша како вработениот вели дека жената мора да го тужи
и да оди во полиција
и дека ова му е четврти пат како го прави тоа истиот ден,
дека таа е четврта жена и мора да го тужи.
И таа го направила тоа и така почнува полициска истрага.
Слики во француските медиуми покажуваат како безбедносните камери
го фатиле Доминик како користи торба со скриен апарат.
Во тој момент го апсат за не толку сериозен сексуален злочин.
Тоа е само капка во океанот
споредено со тоа што се случувало во последните 10 години.
Во торбата што ја носел, полицијата нашла апарат,
камера и кондоми.
Доминик Пелико имал два телефони во торбата.
Истражителот ги зел телефоните
и нешто му го привлекло вниманието на едниот телефон.
На ајфонот имало само една апликација, Скајп.
Ја отворил и почнал да гледа слики од жени
кои лежеле во бесознание на кревет.
И голи мажи околу нив.
Решил да го повика надредениот и да отвори истрага
за да дознае што се случува.
Сите дигитални направи на Доминик од домот биле запленети.
На УСБ-меморија, полицијата открила фолдер со наслов "Злоупотреба".
Внатре нашле детално обележани папки
со над 20 илјади снимки и фотографии.
Прикажуваат различни мажи како имаат секс со една жена.
Во тоа време, полицијата не знаела што точно се случува.
Не знаеле што гледаат.
Забележале дека на сите снимки е истата жена.
Подоцна сфатиле дека тоа всушност е сопругата на Пелико.
Со толку многу докази,
полицијата ја чека долга истрага.
Кои се тие мажи?
Дали нешто од тоа било со согласност?
Дали навистина гледаат една жена која ја злоупотребуваат со години?
Почнале да ги истражуваат животите на Доминик и Жизел Пелико.
Живееле многу повлечен и тивок живот.
Имале три деца кои ги израснале во околината на Париз.
Имале седум внуци.
Потоа се пензионирале и се преселиле на југот на Франција.
Многу типично семејство.
Немало ништо интересно или впечатливо кај нив.
Мислам дека затоа секој може да се поистовети со нив.
Однадвор, живееле среќен пензионерски живот.
Знаеме дека, како што вели таа, имале многу среќен и исполнет брак.
Ми готвеше често.
Тоа го сфаќав како внимание од негова страна.
Една вечер дојде по мене на станицата во Авињон
по 10 дена поминати со внуците.
Оброкот веќе беше спремен.
Две чинии веќе беа во рерната.
Јас ставив маслиново масло врз компирите, а тој путер,
па лесно можеше да се види која чинија е негова.
Се напивме по една чаша бело вино.
Честопати, кога на телевизорот ќе имаше фудбалски натпревар,
го оставав да го гледа сам.
Ми носеше сладолед во кревет.
Мојот омилен вкус, малина.
Му реков дека сум голема среќница
и дека навистина се грижи за мене.
И покрај навидум идиличниот живот,
постоеле знаци дека нешто можеби не е во ред.
Уште во 2013 г., кога се преселиле во Мазан,
Жизел имала проблеми со здравјето.
Имала проблеми со губење на помнењето.
И паѓала косата, слабеела.
Мислам дека особено губењето на помнењето
го алармирало поширокото семејство дека нешто се случува.
Тоа било едно чудно чувство
каде ѝ се чинело дека губи осет за време.
Го губела животот. Како да немала контрола над него.
Отишла кај тројца невролози.
Мислела дека има Алцхајмерова болест.
Во тоа време Доминик ѝ бил голема поддршка.
Жизел полудувала од многуте прашања,
но знаела дека до себе има сопруг кој ја поддржува.
Тој ѝ велел дека ќе биде добро и дека нема зошто да се грижи.
Никој не можел да ѝ каже што точно се случува.
Никој не можел да го помисли непоимливото
и да го замисли незамисливото.
Дури кога Доминик бил фатен во 2020 г.
како слика жени под здолништата
работите почнале да си доаѓаат на место.
Поминале два месеци откако Доминик бил уапсен
за сликање жени во супермаркет.
Жизел му простила.
Но тогаш биле повикани во полициската станица.
Имале нормално утро заедно во куќата
и потоа се одвезле до полициската станица.
Жизел мислела дека тоа било поврзано со инцидентот од супермаркетот.
Има еден моќен момент кога Жизел го гледа маж ѝ Доминик
како го повикуваат горе и како оди горе на распит,
а таа останува долу и се погледнуваат.
Во тој момент таа нема претстава дека тоа е последниот пат
што ќе го види маж ѝ.
Полицаецот кажа дека ќе ми покаже некои работи
кои нема да ми бидат пријатни.
Отвори папка и ми покажа фотографија.
Тешко беше да се препознам облечена на непознат начин.
Потоа ми покажа втора слика.
И трета.
Му реков да престане. Беше неподносливо.
Бев неподвижна, во мојот кревет
и еден маж ме силуваше.
Светот ми се распадна.
Не можете, а да не помислите како ѝ било на Жизел во тој момент.
Идејата дека можете да гледате некого кој прави сѐ за вас,
особено во моменти на слабост и болест
и да сте им толку благодарни,
а подоцна да излезе дека ве изневериле
на еден многу ужасен начин.
Навистина е злобно.
Тоа е вечерта и кога им кажала на децата.
Прво ѝ се јавила на ќерка ѝ.
Ѝ кажала дека треба да ѝ каже нешто ужасно.
И ѝ кажала дека татко ѝ ја силувал со години
и дека канел непознати мажи да имаат секс со неа
додека лежела во бесознание.
И тоа предизвикало шок во семејството.
Алекс Гуеј Новинар, Ле дофин либере
Стигнавме во гратчето Мазан.
Мазан е прилично мирно гратче, многу е тивко
Нема што многу да се прави.
Познато е како мало провинциско гратче
каде животот е добар.
Се доближуваме до местото
каде што ги терал да ги паркираат колите,
блиску до стадиумот кој е токму тука.
Тука им кажувал да паркираат
на мажите кои ги запознавал на интернет.
Доминик Пелико доаѓал пеш да ги запознае во живо.
Некогаш доаѓал и во бањарка.
Во долна облека, само со бањарка озгора,
доаѓал тука да ги земе и потоа оделе пешки до куќата.
Оделе околу 100 метри до слепата улица
каде се наоѓал домот на брачниот пар.
Овде се случувало сѐ
од 2013 г. до 2020 г.
Во многу мирно, изолирано место, во убава куќа.
Тука се случувал тој хорор со години и години.
На Жизел ѝ биле претставени снимки на кои се гледале маж ѝ
и други мажи како имаат секс со неа додека спие.
Истражителите морале да откријат како е можно тоа да се случило.
Од снимките, полицијата утврдила
дека тоа се случувало во период од околу 10 години.
Париз, 2011 г.
Во 2011 г. брачниот пар Пелико е заедно скоро 40 години
и живее во Париз.
Живеат среќен и спокоен живот како баба и дедо.
Доминик Пелико почнал да готви дома неколку години пред тоа.
Перверзно уживал кога ѝ велел "Душо, без гајле,
јас ќе направам вечера," и слично.
Под изговор дека се грижи за жена му,
Доминик почнал да ја дрогира.
Пелико користел лек по име теместа,
односно лек за смирување.
Теместа, попозната како лоразепам,
се користи за анксиозност и проблеми со спиење.
Доминик користел лекови кои му ги препишал докторот.
Обично толчел по три апчиња и ги мешал со храната.
Честопати готвел со многу лук, кромид и зачини
и со многу ароми и вкусови
за да го скрие вкусот и бојата на лекот.
Ако не успеал да ѝ го даде за вечера,
ѝ го носел омилениот сладолед.
Високи дози на теместа може да доведат до бесознание.
Ми носеше сладолед во кревет. Мојот омилен вкус, малина.
Му велев дека сум голема среќница
и дека е мил и многу се грижи за мене.
Никогаш не осетив дека срцето забрзано ми чука.
Не осетив ништо.
Сигурно многу брзо сум се онесвестувала.
Од лекот Жизел паѓала во длабок коматозен сон.
Ако ѝ го дал лекот прерано, прерано ќе се разбудела,
па морал да темпира сѐ.
Има неколку случаи кои се фатени на видео
каде се гледа дека Жизел се буди,
но сепак не се сеќава на тоа.
Пелико експериментирал како да ја држи во бесознание.
Следниот ден бев поуморна од обично,
но многу работев, па мислев дека тоа е причината.
Откако ќе ја издрогирал, Доминик ја силувал Жизел.
Таа злоупотреба продолжила две години.
Во 2013 г. брачниот пар се преселил во Мазан.
Таму Доминик ги ескалирал своите злочини.
Почнал да кани непознати лица да учествуваат.
Пелико им давал доста опширни упатства на мажите.
Ако биле со кола, им велел да се паркираат кај спортскиот центар
за да не предизвикуваат сомнежи кај соседите.
Им велел дека не смеат да носат колонска вода
и дека не смеат да пушат пред да дојдат во домот.
Доминик бил прецизен и детален во планирањето.
Кога ќе стигнеле, постоела посебна процедура.
Морале да ги измијат рацете со топла вода.
Морале да се соблечат во кујната
и особено не смееле да прават никаква бука.
Дури и ги терал да ги стоплат рацете на радијаторот
зашто ладни раце можеле да ја разбудат Жизел.
Пелико правел сѐ што можел да се осигура
дека таа нема да се разбуди или дека ќе се посомнева сабајлето
дека нешто се случило претходната вечер.
Мислам дека уживал да им го кажува тој протокол на мажите.
Ако тој има контрола над таа личност,
ако таа личност е во негова сопственост,
а ти сакаш пристап до неа, еве што треба да направиш
затоа што јас сум чуварот.
Тивко е, шепотат за да не ја разбудат.
Ова е некој кој е буквално во најдлабок сон.
Таа во суштина е како леш.
Како тело е. Вилицата ѝ е спуштена на една страна.
'Рчи.
Ја допираат, ѝ прават страшни работи, а таа не мрда.
Очигледно е онесвестена и не реагира.
Честопати е целосно гола,
некогаш облеката ѝ е поткрената и гаќичките ѝ се спуштени.
Мажите често стојат зад неа.
Честопати мастурбираат за да се возбудат.
И гледате мажи како ѝ го пикаат пенисот во вагината,
во задникот, во устата, без никогаш да ѝ се обратат.
Овие се сцени на варваризам.
Ме третирале како кукла. Како ќеса за ѓубре.
Лежам неподвижна на креветот и ме силуваат.
Тој фетиш особено е очигледен во нешто наречено сомнофилија,
односно желба да се има секс
со некого кој е неподвижен и во бесознание.
Некогаш се нарекува и фетиш на заспаната убавица.
Тоа е криминален чин.
Тој нема побарано согласност од сопствената сопруга за таков чин.
Полицијата успеала да го открие размерот на злочините
само затоа што Доминик снимал.
Доминик Пелико бил под влијание на порнографија.
Се замислувал себеси како филмски режисер.
Ги снима сцените на секс, односно сцените на силување.
Има снимки и од статив, но најчесто се од блиску.
Се слуша како нејзиниот бивш сопруг им дава насоки,
како "Нежно, нежно."
Или како користи некои вулгарни изрази,
како "Напикај ѝ го на курвата."
Или "Таа е голема курва и го заслужува ова."
Има стотици снимки и слики од злоупотребата.
Детално ги зачувал, организирал и ги архивирал.
Правел видеомонтажи од секое силување што било извршено
и ги категоризирал според сцена, времетраење и датум.
Ги категоризирал сите снимки
исто како што можете да ги најдете на порнографски сајтови.
Ова е некој кој толку многу ужива во тоа што го прави
што планирањето и организирањето
и богатиот имагинарен свет во кој живеел некој како Доминик
бил голем дел од него.
Сигурно постојано мислел на тоа.
Низ годините Доминик почнал да бара на други места
и го свртел вниманието кон сопствената ќерка Каролин.
Меѓу илјадниците слики, имаше и неколку од неа
во каталогот на татко ѝ.
Неколку биле избришани, но биле повратени од стручњаци.
Доминик Пелико споделувал различни слики од неа и мајка ѝ
на интернет, со деградирачки коментари за нив.
Постои и фотомонтажа од неа и мајка ѝ
како излегуваат заедно од бањата
со наслов "Мојата ороспија и ќерка ѝ".
Биле најдени и слики од снаите на Доминик Пелико.
Нашле слики, не слики каде што спијат,
туку потполно свесни, направени со скриена камера во бањата,
како излегуваат од туш, када, голи.
Значи ја имаме Жизел Пелико и сиот ужас што го преживеала,
но тука се и ќерката и снаите.
Тој бил опортунист.
Бил незаситен воајер.
Доминик скоро една деценија го криел тој таен живот.
Кога направија психијатриска проценка,
не најдоа некои психички заболувања и сериозни растројства.
Но тој има два идентитети.
Морал да може да го раздвои тие две личности
за да може да се однесува како посветен сопруг и татко
за да може да ја оствари својата крајна цел.
Успеал да ги изманипулира сите околу него,
децата, нивните пријатели, жена му, со години,
без тие да имаат каква било претстава што се случува,
50 години живеев со маж за кој не можев да замислам
дека е способен за ова.
За мене, тој беше некој кому целосно му верував.
Измамата продолжила како што здравјето на Жизел се влошувало.
Знаците беа присутни.
Но никогаш не знаев како да ги дешифрирам.
Ја гледал дека станува многу загрижена за здравјето.
Слабеела.
Одел со неа по лекари.
Многу добро знаел што се случува, а пак не кажал ништо.
Тоа е толку длабоко злобно, скоро како кошмар.
Тоа што таа го прифатила како знак на љубов
за време на период на слабост во животот
всушност бил начинот на кој можел да ги изведе тие злочини.
Доминик испланирал кампања на злоупотреба
и раширил мрежа на лаги.
Но не делувал сам.
Мојата поврзаност со ова се сведува на 20-те минути
кога бев во домот на парот Пелико.
20 минути.
Полициската истрага околу снимките
го открива размерот на злоупотреба врз Жизел.
Избројале скоро 200 случаи на наводно силување
кои ги извршиле Доминик Пелико и 72 други мажи.
Успеале да идентификуваат 50 од нив.
Ме мачи фактот што не можам да објаснам
како се најдов во таа ситуација.
Ја имав таа средба со Пелико која беше експлозија во мојот живот.
Има најразлични претставници на општеството.
Имаше возрасти од 26 до 74 години.
Има пожарникар, хонорарен новинар
и некои пензионери.
Војник, медицински брат, чувар во затвор, пекар.
Имате невработени мажи.
Адвокатот на Пелико ги опиша како пример за "Г. Просечен".
Тројца од обвинетите се од самиот Мазан.
Меѓу нив и сосед на парот Пелико.
Жизел препознала еден од нив во полициската станица.
Го видов тогаш,
а кога ќе одев во пекарницата го поздравував.
Еднаш го посетил нивниот дом
со изговор дека ќе треба да се сретне со Доминик за велосипедот.
Уживал во возење велосипед и имал многу пријатели велосипедисти.
Дошол во домот на брачниот пар за да ја види Жизел Пелико во живо
пред да се врати и наводно сексуално да ја злоупотребува.
Никогаш не помислував дека ќе дојде да ме силува.
Соседот го негира обвинувањето.
Во други случаи, им кажувал на мажи кои сакале да дојдат во домот
да се сретнат во супермаркетот.
Или им праќал слики и видеа од неа
за да видат како изгледа пред да се појават.
Профилот на силувач не е некој
кого ќе сретнете на паркинг доцна навечер.
Силувачот може да се најде и во семејството
или меѓу пријателите.
Мажите патувале до Мазан и од 65 км оддалеченост.
Доминик нашол метод на регрутирање.
Кога полицијата почнала да прашува
како ги канел тие мажи дома,
откриле дека користи една веб-страница.
Доминик се зачленил во француски четрум по име "Коко".
Го рекламирале како еден вид сајт за запознавање луѓе
каде профилите на машките корисници биле сини, а женските розови.
Но и паровите биле розови.
Однадвор, изгледало многу наивно.
Но внатре било многу различно.
Зад детскиот дизајн,
собата за разговори имала мрачна репутација.
Познатиот вебсајт бил поврзан со многу криминални активности.
Еден вид на слободен форум каде се собирале макроа,
педокриминалци, купувачи на сексуални услуги.
Можела да се прикаже сексуална интимна содржина за жени
и да се разговара за жените на најшовинистички
и дехуманизирачки начин.
"Коко" дозволувал корисниците да го кријат вистинскиот идентитет.
Доминик Пелико користел псевдоним.
Нашол четрум со наслов "Без нејзино знаење".
Се работи за форум со слики на сексуална злоупотреба.
Тука канел мажи да му се придружат и да разговараат.
Неговиот прекар бил "Пар бара маж за жена".
Почнал да објавува слики од жена му во долна облека.
Рекол дека со жена му биле заинтересирани за секс во тројка
и барал кандидати.
Разговорот продолжувал приватно.
Некогаш по СМС-пораки или на Скајп.
Од мажите барал слики од нивните лица и гениталии.
Во замена, праќал слики од жена му.
Полицијата вели дека пораките на Доминик биле јасни.
Канел мажи да ја силуваат Жизел додека е во бесознание.
Од еден оглас знаеме дека напишал
"Барам некој да ја злоупотребува жена ми додека спие.
Вие сте како мене, го сакате режимот на силување."
Еден од обвинетите зборува пред камера за првпат.
Вели дека бил измамен.
Мора да се каже дека тој ме покани во куќата
преку замка која ја измисли на сајтот "Коко".
Ако најде перверзник, му кажува дека ќе ја издрогира жена му
зашто знае дека ќе прифати.
Но кога ќе наиде на некој нормален,
користи трикови.
Во мојот случај, се работеше за трик.
Разговаравме една вечер претходно
и не отидов зашто човекот премногу ми беше фокусиран на секс,
а јас сакав да разговарам за пријателство,
да се запознаеме подобро и слично.
Следниот ден не се откажа.
Смени тактика и понуди можност за пријателски однос.
Му верував дека е гласноговорник на жена му
и кога ми кажа дека жена му дала согласност, му поверував.
Никогаш, ни за секунда, не му дадов согласност на г. Пелико
или на другите мажи.
Тие извршија силување.
Ни за еден момент тие мажи не се запрашаа
дали нешто не е во ред?
Мислам дека Доминик уживал во доста злобниот процес на регрутација
каде ги барал вистинските луѓе.
Може да се користи со онлајн просторот
како многу паметен процес на филтрирање
за да ги најде соучесниците во злочинот.
Едно прашање кое ми остави голем впечаток
беше на колку мажи им пришол Пелико, а го одбиле,
но истовремено не го пријавиле?
Кога сте онлајн, се губи осетот за одговорност.
Луѓето не ги чувствуваат последиците од злото што го нанесуваат.
Доминик барал мажи кои ќе му помогнат
да оди чекор понапред со своите злочини.
Форум "Без нејзино знаење"
Единствениот маж кој не е обвинет за силување на Жизел
е Марешал.
Познат е и како следбеник на Доминик Пелико.
Жан-Пјер Марешал и Доминик се запознале на "Коко".
Марешал, пензиониран возач на камиони,
научил од Пелико како да ја дрогира сопствената жена
и го поканил Пелико во својот дом да ја силува.
Ги користел истите методи на седација
што ги користел и Пелико на Жизел.
Пелико отишол во домот на Марешал
и заедно ја силувале жена му додека била во бесознание.
На суд, и двајцата признаваат дека ја дрогирале
и силувале жената на Жан-Пјер во период од пет години.
Мислам дека уживал во тоа.
Мислам дека му се допаѓа идејата за учител и ученик.
Мислам дека тоа му била целта.
Да најде други истомисленици кои ќе ги вршат истите дела.
10-годишната злоупотреба престанала
кога Доминик бил уапсен во 2020 г.
Четири години подоцна
почнува едно од најшокантните судења во француската историја.
Атмосферата е многу напната.
Доминик Пелико зазема став дека тој е виновен и признал сѐ.
Тие знаеле и тој е силувач, па и тие се силувачи.
Ако обвинетиот негира силување или пенетрација,
тогаш судот решава да ги покаже снимките.
Авињон, септември 2024 г.
Четири години откако светот на Жизел ѝ бил превртен наопаку,
судењето за силување на Доминик Пелико и 50 туженици
почнува во Авињон.
Секој ден пред судницата ја чекаат со аплаузи.
Жизел ја поздравуваат членови на јавноста и на светските медиуми.
Една од причините зошто овој случај доби толкаво внимание
е храброста на Жизел и одбивањето на право на анонимност.
Така овозможи светските медиуми да бидат присутни во судницата
и да го пренесат судењето во остатокот на светот.
Обично судењата во кои се работи за шовинизам и сексуални злочини
во Франција се одвиваат зад затворени врати.
Кога ќе ја отворите вратата на вакво судење,
знаете дека животот ќе ви биде соголен
и целиот живот ќе ви биде анализиран.
Тоа беше многу храбро.
Сакав сите жени кои се жртви на силување
да можат да кажат "Г-ѓа Пелико го направи тоа.
Можеме и ние".
Кога сте силувани, постои срам,
а не треба ние да се срамиме, туку тие.
Секој ден има новинари од целиот свет
кои доаѓаат на судењето,
од Англија, Шпанија, дури и Бразил, САД, Австралија и Јапонија.
Се добива впечаток дека ова судење го засегна целиот свет.
Вниманието кое го доби Жизел како резултат на овој случај
е како ништо што друго што го искусила дотогаш.
Таа е баба и поранешна менаџерка за логистика,
а одеднаш стана симбол за храброст
на сите жени кои биле сексуално нападнати.
На суд Жизел поминува покрај дел од 50-те мажи,
некои во качулки, обвинети дека ја силувале дури била во бесознание.
Постои притисок од сите луѓе кои се зад мене.
Можам да осетам дека пробуваат да ме збунат со прашањата.
35 од 50-те мажи негираат дека ја силувале Жизел.
Еден од предизвиците во овој случај е тоа што согласноста
не е вклучена во законската дефиниција на силување.
Постои должност да се докаже дека обвинетиот
навистина имал намера да изврши силување.
Некои од нив рекоа дека тој ден не излегле од дома
со намера да силуваат жена и затоа не се силувачи.
Некои рекоа дека прво мислеле дека е мртва,
но успеале да се помират со тоа
и да го извршат тоа што го планирале.
Други сметаат дека тие се жртви во овој случај.
Овој обвинет ги негира обвинувањата за силување.
Не можам да прифатам дека отидов со намера да силувам.
Не можам да прифатам дека сум силувач.
Јас сум дете на злоупотребувана жена.
Штом го видов Пелико кај него дома,
тој човек беше страшен.
Ми разбуди трауматизирачко сеќавање од детството
и ме истероризира до тој степен што изгубив осет за расудување
и ги следев неговите упатства и наредби.
Кога стигнав, жената веќе спиеше.
Побарав дозвола.
Почнав да ја допирам и таа мрдна.
Затоа си реков дека тоа е сцената што тој ја опиша,
дека таа се преправа.
Потоа тој ми кажа да правам едно, па друго.
Ми кажа да ѝ ставам прст во вагината.
Не ни имав контрола над прстите.
Г-ѓа Пелико, во нашето сценарио, беше жртва на насилство.
А јас бев жртва на терор. И двајцата сме жртви.
Има еден предатор и две жртви.
Многумина кажаа на судењето дека нешто не било како што треба
и дека само сакале да заминат или не размислувале.
Имаа аргументи, но никој не помислил да се јави во полиција.
Овој обвинет вели дека Жизел
сигурно забележала знаци на злоупотребата.
Тешко ми е да ја слушам г-ѓа Пелико како вели
дека мислела дека живее со совршен маж.
Не, сигурно забележала работи, но ги игнорирала од љубов.
Тоа е порака до жените.
Дури и да сте заљубени, не простувајте ништо.
Обвинувањето на жртвите е нешто што често се случува
во случаите на сексуална злоупотреба.
Жртвата секогаш е доведена во прашање и некако вината е нивна.
Адвокатите на одбраната ја прашуваа дали сака секс во тројка
или дали е свингерка.
Без разлика колку слики и видеа може да покаже од настаните,
тие пак пробуваат да ја обвинат за тоа.
Коментарите што ги слушнавме од одбраната беа застарени
и покажуваат мизогинија и најголем презир за жените.
Некои обвинети велеа дека сопругот Доминик дал согласност
како жената да е сопственост на мажот.
Додека некои ги сметаат аргументите на одбраната
за длабоко мизогини,
овој обвинет има спротивен став.
Јас сум голем феминист.
Можеби сум поосетлив за каузата на жените
отколку некои феминистки кои се нарекуваат така.
Доминик призна сѐ од почетокот.
Исто така вели
и дека сите обвинети присутни во просторијата знаеле сѐ.
Знаеле дека таа ќе биде дрогирана
и дека спиела. И дека знаеле зошто доаѓаат.
Не се сеќавам на друго судење во Франција
или каде било во светот
каде во еден случај на силување има толку многу докази
и на некој чуден начин, Жизел Пелико има совршено судење
зашто за разлика од многу други жени,
таа има доказ за тоа што ѝ било правено.
По инсистирање на Жизел,
судијата пресудува дека снимките може да се прикажат во судницата.
Кога првите снимки беа прикажани во судницата,
постоеше чувство на нелагодност
зашто не беше лесно да ја гледате жртвата
на три метри од вас.
Не сакав да ги гледам сите зашто некои од нив беа незамисливи.
Кога седите во таа судница и гледате снимка по снимка
на жена која 'рчи толку длабоко и гласно што одекнува низ собата...
Таа не била човечко суштество во тој момент.
Мислам дека тоа потресе многу луѓе
околу тоа како мажите ги гледаат жените.
Имаше многу моќни моменти во ова судење,
како и тешки моменти.
Ми текнува кога Жизел Пелико првпат се обрати.
Остатокот од судницата замре во тишина
кога Жизел Пелико кажа
дека сака да му се обрати директно на бившиот маж.
Многупати си велев на себе дека сум голема среќница
што те имам покрај себе.
Како можеше толку да ме изневериш?
Како можеше да ги донесеш тие непознати мажи во мојата соба?
Јас сум жена која е целосно уништена.
Не знам дали целиот мој живот ќе биде доволен за да разберам.
Нивната ќерка Каролин се смета себеси
за заборавената личност на ова судење
зашто полицијата најде две слики од неа како лежи во кревет
во долна облека која не ја препознава.
Со оглед на сѐ што се случи,
таа смета дека и таа била дрогирана и злоупотребувана.
Доминик му кажа на судот дека ги направил сликите од ќерка му
само затоа што го уценувале,
но не даде никакво дополнително објаснување.
Негира дека некогаш ја дрогирал или допирал,
но Каролин е убедена дека лаже.
Поцрвенува, се нервира, му се дере.
"Лажеш, ќе умреш сам!"
Мислам дека се надеваше на некаква разврска со случајот.
Но има многу работи кои не се разјаснети со неа.
Додека го истражувале случајот,
полицијата откриле дека криминалните дејности на Доминик
датираат многу поодамна од тоа што првично се мислело.
Испадна дека Доминик Пелико потенцијално е поврзан
со уште два злочини.
Нерешени случаи од 1990-тите.
Во 1999 г. обид за силување на брокерка за недвижнини во Париз.
Заради совпаѓање на ДНК-та, Пелико призна вмешаност во злочинот.
Во случајот на Софи,
немаме доказ дека тоа е Доминик Пелико.
Но во овие два случаи, има елементи на начинот на делување
кои се сосема идентични.
Две жени кои работат како брокерки за недвижности,
кои се млади, околу 20 години,
кои покажуваат стан, кои се нападнати со нож,
на кои им е даден етер за да бидат успиени.
Овие случаи можеби изгледаат поврзани,
но не постои поврзаност од правна точка.
Истрагата продолжува за овие два случаи и други.
Полицијата се сомнева дека Доминик е поврзан
со барем уште пет нерешени злочини.
Жизел Пелико испишува историја.
Остава аманет на сите жени.
Денес таа е вистински симбол за борбата
против сексуалното насилство, на локално ниво,
но и во Франција, Европа и целиот свет.
Ова судење имаше големо влијание во француското општество.
Се одржаа многу протести во солидарност со Жизел Пелико.
Сакам да им се заблагодарам на сите луѓе
кои ме поддржуваат од почетокот на ова патешествие.
Многу сум трогната од ова движење, што ми дава одговорност.
Благодарение на сите вас, имам сила да се борам до крај.
Ова судење е одмазда за Франција
и законот поврзан со согласноста.
Но исто така им дозволува на жените
да кажат дека треба да им се верува,
било да се работи за злоупотреба на улица,
или несоодветно допирање во ноќен клуб.
Зборуваме за ова и кажуваме дека се случува.
Жизел стои и вели: "Слушајте нѐ кога ви кажуваме што се случува."
Бараат 140 нови мерки од владата
за борба против насилство врз жените.
Бараат да им се верува на сите жртви
и директно реферираат на случајот на Жизел Пелико.
94 % од случаите на силување се прекинуваат пред да отидат на суд,
што значи дека во Франција има стотици и илјадници жени
кои не добиле правда за тоа што им се случило.
Се надеваме дека ќе донесе промена
во борбата против културата на силување
и сексуалното насилство во Франција.
За мештаните од Мазан, овој случај беше особено трогателен.
Мислам дека ќе постои "пред" и "по" овој случај.
Барем така се надеваме.
Го гледам тоа кај сите жени со кои работам.
Навистина им даде храброст.
Жизел е импресивна жена. Многу силна и храбра.
Ни покажа дека не треба да се чувствуваме засрамено
и дека и ние можеме да го отфрлиме тој срам
и таа вина што ја чувствуваме.
"Латика" и Марион решија да организираат марш во Мазан
во поддршка на Жизел.
Жизел беше толку трогната што дојде да ги посети следниот ден.
Средбата со Жизел
ми даде храброст пак да го отворам мојот случај
и, пред сѐ, да се борам и да си кажам себеси дека ако сум жртва,
тоа не значи дека сум слаба.
Можеме гордо да ги држиме главите.
Може да обвиниме без да чувствуваме срам.
Тоа е важно. И тоа ни го покажа тоа.
Има многу жени кои се надеваат дека значењето
на овој случај во Франција ќе донесе промени во законот
и дека адвокатите не мора да докажуваат намера за силување,
туку прашањето да стане дали имало позитивна согласност.
Во декември 2024 г., по историско судење,
сите мажи осудени за силување на Жизел беа прогласени за виновни.
Мажите добија различни казни.
Доминик Пелико ја доби максималната казна според францускиот закон,
20 години.
Мислам дека никогаш нема да го заборавиме името Жизел Пелико.
Таа стана култен симбол на сила
и некој кој ги оспори митовите за силување
кои сѐ уште постојат во 2024 г.
Мислам дека овој случај има заслуга што докажа
дека силувачите се насекаде во нашето општество.
Се оддалечи од широко распространетата идеја
дека силувачите се некакви монструми
кои се отуѓени од општеството.
Со тоа што се одлучи за јавно судење,
Жизел Пелико кажа од самиот старт дека сака срамот да смени страна.
Но исто така го прави ова за да се смени општеството,
за да се сменат ставовите, за да се смени и законот
и поинаку да се гледа на силувањето,
за да можат луѓето слободно да зборуваат
и жртвите на сексуално насилство да се идентификуваат со неа.
И ова да служи како лекција за сите, во Франција, но и светот.
На крај, мислам на непризнаените жртви
чии приказни останаа во сенките.
Сакам да знам дека ја делиме истата битка.
Сакам да изразам најдлабока благодарност
до сите луѓе кои ме поддржаа низ ова патешествие.
Превод и обработка ФАЈНАЛ ФИКШН